cyanic-selkie/wikianc huggingface dataset:
Dialek
Maatskaplik-Politiese oorwegings
Die teenoorgestelde word in Japan opgemerk waar die ouer generasie wat op die Ryukyu Eilande woon se spraakvariëteit op grond van onderlingeverstaanbaarheid in verskeie tale verdeel sou kon word. Die variëteite word egter almal as dialekte van Japannees beskou as gevolg van die politieke eenheid van Japan, net soos wat die dialek wat in Osaka gepraat word as 'n dialek van Japannees gesien word.
Theresa Saldana
Theresa Saldana (20 Augustus 1954 – 6 Junie 2016) was 'n Amerikaanse aktrise. Sy is bekend vir haar rolle in die rolprente I Wanna Hold Your Hand (1978), Raging Bull (1980), en The Night Before (1988), en in die televisiereeks The Commish (1991).
Peterborough
Peterborough is 'n stad in die ooste van Engeland (in die Verenigde Koninkryk). Die stad het 'n bevolking van 163 300 in 2007. 'n Aantal nedersettings in oorsese lande is genoem na Peterborough, waaronder drie elk in die Verenigde State van Amerika en Kanada en twee in Australië.
Geskiedenis
Die oudste nedersetting in die huidige stadsgebied van Peterborough was die dorpie Medeshamstede. Later is die naam verander na Burgh en uiteindelik Peterborough.
Demografie
Peterborough is een van die grootste stede in die ooste Engeland. In 2007 was 87,2% van sy bevolking Blankes, 7,9% Indiërs, 2,1% Swartes, 1,1% Sjinese, en 1,8% ander.
Fynbos
Fynbos is 'n oorkoepelende naam vir die groot verskeidenheid plante in die Wes-Kaap, Suid-Afrika. In die weste van hierdie gebied heers 'n winterreënvalklimaat soortgelyk aan dié van die Middellandse See, en neerslae in die ooste word sonder 'n duidelike maksimum deur die jaar versprei. Gedurende warmer en droër periodes kom veldbrande gereeld voor, wat 'n belangrike element in die voortplanting van fynbos is: baie van die sade ontkiem slegs ná die intense hitte van 'n veldbrand. Die naam is afkomstig van die dun stamme van die struike, wat ongeskik geag is om bouwerk mee te kon doen. In die meeste ander tale is die naam "fynbos" as leenwoord oorgeneem.
Verskeidenheid
Fynbos groei in 'n 100-200 km breë kusstrook wat strek van Clanwilliam aan die weskus tot Port Elizabeth aan die suidooskus. Dit maak deel uit van die Kaapse floraryk, die kleinste dog rykste floraryk van die wêreld se ses plantkoninkryke – vergelykbaar met byvoorbeeld Holarctis, wat die Noordelike Halfrond se nietropiese streke beslaan – en word ooreenkomstig die naam Capensis gegee. Fynbos bedek omtrent die helfte van die fisiese oppervlak van die Kaapse floraryk en maak omtrent 80% van die plantsoorte uit wat daar voorkom. In getalle beteken dit meer as 7 000 varing- en blomplantsoorte (meer as die helfte hiervan endemies) op 'n oppervlakte van 46 000 km² (ter vergelyking: in Nederland, met 'n landoppervlakte van 33 000 km², kom sowat 1 400 plantsoorte voor, geen daarvan endemies nie). Tafelberg, in Kaapstad, huisves self 1 470 spesies — meer as die hele Verenigde Koninkryk. Die fynbos in die westelike deel van die streek is ook beduidend meer veelsoortig as in die oostelike deel.
Groot Wa
Die Groot Wa (Engels: Plough, Big Dipper) is ’n asterisme wat uit sewe sterre bestaan en van die vroegste tye af as ’n duidelike groep sterre beskou is. Dit is die sewe helderste sterre van die sterrebeeld Groot Beer.
Fynbos
Verskeidenheid
Die fynbosflora is ryk aan struikagtige hardblarige gewasse. Proteas (Proteaceae) word veral deur baie soorte verteenwoordig en staan kenmerkend uit teen die landskap met hul handpalmgrootte-blomme wat deur voëls bestuif word. Heide of erikas (Ericaceae) word ewe goed verteenwoordig met meer as honderd soorte. Die grasverwante (Restionaceae) – slegs 'n klein hoeveelheid soorte kom buite die fynbosgebied voor – groei op natter plekke. Ongeveer 1 400 bolplante – waarvan 96 gladioolsoorte en 54 van die genus Lachenalia is – vorm ook deel van die fynbosflora.
Gebruik
duimnael|280px|Die rooibosplant. Van ekonomiese belang is byvoorbeeld rooibos (Aspalathus linearis) en heuningbos (Cyclopia), wat op groot skaal verbou en geoes word in die gebied rondom die Sederberg. Beide rooibos- en heuningbostee (of bergtee) is belangrike uitvoerprodukte van hierdie streek.
In baie streke met klimate soortgelyk aan dié van die Middellandse See word fynbosflora as sierplante gebruik (byvoorbeeld heelwat aalwyne en geraniums), of in koeler streke as kas- of vensterbankplante. Veral in bloeityd is fynbos 'n gewilde aantrekking vir buitelandse toeriste, en dwarsdeur die jaar vorm die streek 'n belangrike ontspanningsgebied vir die groter gebied rondom Kaapstad.
Bewaring
Groot dele van die fynbosplantegroei is reeds verwoes as gevolg van die stedelike uitbreiding rondom Kaapstad, die uitbreiding van landbou-aktiwiteite en die verspreiding van uitheemse plantsoorte. Talle plante van die fynboskoninkryk het reeds uitgesterf, en meer as 1 000 spesies word bedreig. Die bewaring hiervan is 'n prioriteit en reservate is op die been gebring om dele van die plantegroei te bewaar, soos die Tsitsikamma Nasionale Park. Die voortdurende inbreuk wat op die fynbosgebied gemaak word, beklemtoon egter die feit dat nog baie gedoen moet word om die fynbosbioom te bewaar. Die bioom moenie net bewaar word omdat dit uniek is nie, maar ook omdat dit baie werk verskaf. Ekotoerisme moet aangemoedig word om die belang van fynbos te beklemtoon. Bewaringskorridors in stadsgebiede moet doelbewus bestuur word om seker te maak die verskeidenheid spesies fynbos bly vir die nageslag behoue. Die fynbosbioom verskaf ook werk aan brandweermanne omdat hulle die brande moet beheer en voorkom in gebiede waar fynbos voorkom.
Kaapse fynbos
duimnael|280px|Die blom van die Gladiolus alatus. Kaapse fynbos is een van die wonders van die wêreld. Al is dit verreweg die kleinste van die wêreld se ses plantkoninkryke, is dit die tweede belangrikste vanweë sy groot verskeidenheid, met 9 000 verskillende spesies wat oor 90 000 km2 voorkom. Altesaam 6 190 van hierdie spesies is eksklusief tot die Kaapse flora. Om die syfers in perspektief te plaas: die Britse Eilande is drie en 'n half maal groter as die fynbosgebied, maar het slegs 1 500 spesies, waarvan slegs 20 endemies is.
Dit was die vroeë Hollandse setlaars wat die harde plante van die kaap as fijnbosch beskryf het vanweë die dun blare van die struike. Vandag verwys die term "fynbos" na al die verskillende soorte plante soos proteas, erikas, rietgrasse en geofiete (waaronder gladioli, lelies en orgideë) wat op die voedingsarme terreine met sterk winde en droë somers oorleef en die suidelike punt van Afrika kenmerk.
Al kom dit lowerryk en groen voor, brand fynbos redelik maklik. Vure word dus beperk tot plekke wat as “veilig” aangedui is. Enkele van die grootste bedreigings vir fynbos is ontydige veldbrande, uitheemse plantegroei, onoordeelkundige oes en ontwikkeling.
Soorte plantegroei
Die twee hoofhabitats van fynbos is berge en die kusgebied, en binne hierdie gebiede kom kategorieë voor soos heide, protea-agtige, rietagtige en asteragtige fynbos.
Heidefynbos
Hierdie tipe veld is ook bekend as erika-agtige fynbos vanweë die oorheersing deur die familie Ericaceae. Heidefynbos kom voor op vlak, sanderige, suur grond wat besonder onvrugbaar is en word aangetref in vogtiger gebiede van natuurlike sypelgebiede en vleie aan steil, suidelike berghellings. Erikas gebruik swamme in 'n simbiotiese (wedersyds voordelige) verhouding om vogtigheid te absorbeer, en in ruil daarvoor voorsien hulle die swamme van suiker. Ander interessante plante in hierdie habitat is die bergblouklokkie, wat nou bedreig is; die vlamrooi Bredasdorplelie, wat slegs op die Bredasdorpberge aangetref word, veral na vure; die groot rooidisa, wat in klam klowe in die Harold Porter-natuurreservaat groei; die oumakappie (Pterygodium catholicum), 'n orgidee wat gewoonlik 'n ryk olie afskei om sy bestuiwer ('n by) te lok; en die Kaapse of matrassewejaartjie, waarvan die groot, wit blomme eens gebruik is om matrasse te stop.
Protea-agtige fynbos
duimnael|260px|links|Die [[koningsprotea.]] Proteas, wat 'n groot deel van die fynbosveld uitmaak, is gewoonlik groter as die omringende plante en het ’n diep wortelstelsel wat hulle help om aan die droër berghellings te oorleef. Baie spesies in die proteafamilie het 'n beperkte verspreiding: langblaarsuikerbos, ovaalblaar speldekussing en “knikkende” speldekussing kom net op vlak strande of sandsteen voor. Die protea is vernoem na die Griekse god Proteus, wat sy voorkoms na wense kon verander. Lede van die proteafamilie neem ook 'n wye verskeidenheid vorme aan, van die tipiese leeragtige blaarprotea tot die keëldraende plante, speldekussings en delikate, veeragtige serrurias. Die spesie met die grootste blomknop is die konings- of reuseprotea, Suid-Afrika se nasionale blom, waarvan die blomknop in Mei, ’n deursnee van 30 cm bereik.
Elke proteablom is in werklikheid 'n blomknop wat as 'n hegpunt vir baie klein blomme dien, en werk soos 'n landingsplatform wat voëls na hul nektar aantrek. Net twee klein populasies van die vleiroos Orothamnus zeyheri, die skaarsste protea, oorleef in hoë, ontoeganklike gebiede in die Kogelberg en Kleinrivierberge. Die stinkblaarsuikerbos Protea susannae, 'n tweede plaaslike soort proteaveld wat op diep, meer vrugbare sandveld voorkom, word veral bedreig as gevolg van indringing deur uitheemse rooikrans en portjackson-wilgers. Die derde soort protea-agtige fynbos kom eksklusief voor op kalksteenuitlopers van die Bredasdorpformasie, van Gansbaai tot die Gouritsriviermond, waar die grond sanderig, vlak en ryk aan organiese materiaal en stikstof, maar onvrugbaar en dikwels tot klein slaggate in die kalksteen sypaadjies beperk is. Hierdie kalksteenfynbos tel so'n 110 spesies waarvan 42% plaaslike endemiese spesies is. Kalksteenfynbosspesies wat kommersieel geoes word, sluit in die astolbos Leucadendron meridianum, die kruiphout Leucadendron muirii, die basterkreupelhout Leucospermum patersonii, die Bredasdorpstompie Mimetes saxatilis en die suikerkansuikerbos Protea obtusifolia.
Asteragtige fynbos
Alhoewel hulle nie altyd soos die tipiese gesiggies (asters) van Namakwaland lyk nie, is sommige lede van die gesiggiefamilie 'n eienskap van hierdie soort fynbos, met die volgende karaktertrekke:
Herbivore
Min groot herbivore kom in die fynbosbioom voor omdat die fynbos bestaan uit klein blare en baie takke met min voedingswaarde. Kleiner herbivore soos die grysbok kom in die fynbosbioom voor aangesien hulle aangepas het om die klein blare te kan vreet.
'n Hoë aanwas van herbivore kan lei tot die beskadiging van die fynbosbioom aangesien van die plante stadig groei weens grond- en klimaatstoestande. Die aanwas van herbivore word beperk deurdat plante hul oormaat koolstof verwerk om giftig te wees, asook deur meganiese beskerming soos dorings. Die vesel, waks en kurkstof van die fynbos maak dit moeilik vir herbivore om die fynbos te verteer.
Voëls en insekte
Sommige fynbosplante help diere deur koolstofryke nektar te vervaardig. Die hoë suikerinhoud lok verskillende diere en insekte, wat op hulle beurt weer bydra tot die bestuiwing van die plante.
Insekte soos miere dra die sade van die fynbosplante na hul neste, waar dit veilig is teen brande en die geleentheid kry om te ontkiem. Die miere eet die omhulsel en los die sade sodat dit ontkiem.
Knaagdiere
Knaagdiere kom algemeen in fynbosgebiede voor. Sommige proteas is afhanklik van knaagdiere vir bestuiwing. Die diere word gelok deur die reuk van die plante en hul suikerryke nektar. Terwyl die knaagdier van die nektar drink, sal stuifmeel aan hul neuse klou en daarna na 'n ander plant oorgedra word.
Molrotte eet die knolle van die fynbos, maar is versigtig omdat sommige knolle gifstowwe bevat wat die plant beskerm. Reptiele en amfibieë kom ook in fynbosgebiede voor; hulle maak jag op molrotte en molle.
Ander reptiele wat in die gebied voorkom is die geometriese skilpad, wat beskou word as die wêreld se tweede skaarsste skilpad, asook die bloukopkoggelmander. Die fynbosbioom bevat 'n unieke groep paddas wat slegs daar voorkom. Dit huisves meer as die helfte van Suid-Afrika se paddaspesies. Altesaam 29 van die paddasoorte word net in fynbosgebiede gevind, soos die mikropadda, die Kaapse platanna en die Tafelbergse spookpadda. Laasgenoemde kom slegs in die snelvloeiende riviertjies op Tafelberg voor.
Karnivore
Alleenlopende katsoorte soos die luiperd en rooikat kom in die fynbosbioom voor; hulle jag klein herbivore. Die karnivore is ook aangepas om hoog te kan spring sodat hulle voëls uit die lug kan vang.
Natuurlike hulpbronne
Plantsoorte soos rooi- en heuningbos word op groot skaal verbou en geoes en is van ekonomiese belang. Beide rooi- en heuningbostee (bergtee) is belangrike uitvoerprodukte vir die streek waar dié plantsoorte groei. Blomoeste van die fynbos is verantwoordelik vir ’n nywerheid met ’n omset van meer as R50 miljoen per jaar en verskaf werk aan meer as 15 000 mense.
Rooibos
Rooibos se blare word geoes, gekneus en in die son laat lê om te oksideer, waarna hulle hul kenmerkende rooi kleur verkry. Hierdie produk word dan gekook of in water laat lê soos tee om 'n drankie te maak wat beide warm en koud geniet word. Die produk word ook gereeld as "rooi tee" bemark.
Kimberleykoester
Identifikasie
Die voël is 18 cm lank en weeg ongeveer 32 gram. Sy vere is hoofsaaklik bruin. Dit lyk baie soos die Nicholsonse koester; die kaakstreep en gesigsmerke is oor die algemeen donkerder en duideliker. Die wenkbroue is ook breër en meer opvallend.
Fynbos
Rooibos
Rooibos is veral belangrik in gesondheids- en skoonheidsprodukte. Rooibos is kafeïenvry en bevat 'n geurstof wat gevind word in medisinale kruie om vel- en sirkulasieprobleme mee te behandel. Rooibos het 'n besonder hoë vitamien C-inhoud en bevat min tannien. Japannese navorsing dui daarop dat rooibos stowwe bevat wat die immuunstelsel help om virusinfeksies af te weer. Ander voorgestelde voordele sluit in anti-inflammatoriese en anti-allergiese eienskappe, soos die verligting van:
Heide
Sewejaartjies is kommersieel belangrik vir die gedroogdeblomnywerheid. Kaapse of matrassewejaartjies se groot, wit blomme is eens gebruik om matrasse te stop.
Rietveld
Rietveld word geoes om ’n goeie dekriet vir dakke te maak. Die dekrietnywerheid se omset is R17 miljoen per jaar.
Proteas
Proteas dra by tot werkskepping. Dit word geoes vir blommerangskikkings en baie toeriste kom elke jaar na hierdie unieke en pragtige blom kyk. Werk vir een mens word geskep deur elke tien toeriste wat die fynbosbioom besoek.
Bedreigings
Baie plante van die fynboskoninkryk het reeds uitgesterf en 1 000 spesies word bedreig. Die meeste plante word verwoes as gevolg van stedelike uitbreiding rondom Kaapstad, die uitbreiding van landbou-aktiwiteite en die verspreiding van uitheemse plantesoorte.
Menslike teenwoordigheid veroorsaak meer brande as wat goed is vir die bioom se voortbestaan.
Indringerinsekte soos die witpoot- en Argentynse mier bedreig die fynbos omdat hulle nie net die omhulsel van sade eet soos inheemse miere nie, maar die sade in geheel verorber en die voortplanting van die fynbos beperk.
Die swak bestuur en besoedeling van waterbronne en riviere kan ook die fynbosbioom beskadig.
Ekostreke
In die WWF se indeling word die fynbos (saam met die renosterveld) verdeel in 'n kusfynbos en -renosterveld (AT1202) en 'n bergfynbos en -renosterveld (AT1203) ekostreek. Die verskil is veral op hoogte gebaseer. Bo 300 meter groei 'n ander vegetasie. Die bergfynbos is baie beter beskerm en behou as die kusfynbos, wat dikwels deur landbou en stedelike ontwikkeling verdwyn het.
Cymbastela cantharella
Cymbastela cantharella is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cymbastela en tot die familie Axinellidae. Die wetenskaplike naam van die spesie is die eerste keer geldig gepubliseer in 1983 deur Lévi.
Pelsdier
'n Pelsdiere is 'n klein soogdier wat geteel of gejag word vir sy pels.
Darlingtondam
Die Darlingtondam (voorheen bekend as die Mentzmeer) is geleë in die Sondagsrivier in die Oos-Kaap. Die dam is gedurende 1922 voltooi. Dit het 'n bakmaat van 187 miljoen m3 met die wal wat 35.3 m hoog is. Die dam is belangrik omrede water uit die Gariepdam via die tonnels en kanale na die Darlingtondam oorgedra word wat uiteindelik Port Elizabeth bereik.
Pelsdier
Pels is die versamelnaam vir voorbereide en behandelde huide van pelsdiere. Pels kan van sowel wilde as spesiaal geteelde diere afkomstig wees. Daar word al sedert die einde van die 19e eeu met pelsdiere geteel om in die wêreldvraag na pels te voorsien. Die eerste telerye is in Kanada en die VSA tot stand gebring. Voordat 'n pels gereed is om tot ŉ kledingstuk verwerk te word, moet dit 'n aantal bewerkings ondergaan. Dit moet byvoorbeeld ontvlees, gelooi en geskeer word. Pelssoorte wat nie te duur is nie, word soms gekleur.
Pelsdiertelery
Diere wat die meeste ter wille van hul pelse gejag word, is sommige soorte wildsbokke (Afrika), Bewer (VSA), chinchilla (Suid-Amerika), eekhoring (Noordelike Halfrond), hamster (Duitsland), marter (Europa, Asië), mink (Amerikaanse nerts), oselot (Suid-Amerika), otter (Noord- en Suid -Amerika), sabeldier (Siberië) en konyn en rob (oor die hele wêreld). Omdat pels so geweldig duur is, word baie diere onwettig gejag en dit het reeds veroorsaak dat talle pelsdiere met uitsterwing bedreig word. 'n Goeie voorbeeld hiervan is die luiperd.
Darlingtondam
Die naaste groot dorp is Kirkwood.
Pelsdier
Pelsdiertelery
Slegs 'n klein hoeveelheid pelse is nog van wilde diere afkomstig, omdat dit nie meer lonend is nie en in sommige gevalle selfs verbode is om pelsdiere te jag. Ongeveer ŉ driekwart van die verwerkte pelse is vandag van geteelde vosse, nertse en chinchillas afkomstig. Aanvanklik was daar besware dat die pelse van geteelde diere nie van dieselfde gehalte as die van wilde diere is nie, maar die probleem is deur middel van verbeterde voeding, aanhouding en teelmetodes oorbrug.
'n Groot aantal soorte pels wat nie in die natuur aangetref word nie, kan deur middel van kruisteling geproduseer word. Afgesien van die karakoelskaap wat van oudsher af in die Sowjetunie en ook in Suid-Afrika en Namibië geteel word, was die silwervos die eerste pelsdier wat op groot skaal ter wille van sy pels geteel is. Die eerste pelsdiertelery is in 1894 deur Charles Dalton en sir R.T. Oulton in Kanada begin. Na die welslae wat telers met die silwervos, 'n swart variëteit van die gewone rooivos (Vulpes vulpes), behaal het, is pogings in Alaska en later ook Noorweë aangewend om ook die blouvos, 'n seldsame variëteit van die poolvos (Alopex lagopus), te teel.
Die pogings het egter misluk en blouvospels is vandag nog steeds baie duur en seldsaam. Die sabelmarter (Martes zibellina) word sedert 1933 met welslae in die Sowjetunie geteel. Nertspels is gewild vanweë die besondere kleurskakerings, wat van donkerbruin tot ligbeige wissel, en dit word veral in die Sowjetunie, Skandinawië, die VSA en Kanada vervaardig. Die chinchilla (Chinchilla laniger) is ŉ Suid-Amerikaanse knaagdier wat net 'n bietjie groter as 'n rot is.
Voor die Tweede Wêreldoorlog was die dier feitlik uitgeroei. Die Amerikaner M.F. Chapman, wat in 1930 ŉ chinchillatelery begin het, het dan ook baie moeite ondervind om genoeg teeldiere in die hande te kry. By latere telerye was die diere in lang rye gaashokke aangehou. Die kleintjies is in beskutte hokke gebore en hulle was vergas wanneer hulle 7 maande oud is. Die velle was dan afgeslag, skoongemaak, gedroog en later opgeveil.
Die pels
Pels is die voorbereide huid van pelsdiere waarvan die hare (of die vere in die geval van voëls) nie verwyder is nie. Pelse kan ruweg in die volgende groepe ingedeel word: kortpels (nerts oselot); lang pels (vos, buidelrot); gekrulde pels (karakoel) en gemoireerde pels (vul). Soms word die term "fluweelagtig" gebruik om die pels van ŉ bewer of rob te beskryf. Die winterpels van diere word in die meeste gevalle gebruik omdat die hare van so 'n pels weliger en mooier gekleurd is.
Die pelse van dieselfde soort dier kan onderling baie verskil wat kleur betref. Daarom moet 'n groot aantal pelse van ŉ bepaalde soort beskikbaar wees sodat 'n pels wat deurgaans dieselfde kleur is, daaruit saamgestel kan word. Pelssoorte wat nie baie duur of seldsaam is nie, word egter soms gekleur. Sulke pelssoorte word ook gebruik om ander seldsame soorte na te boots. Pelse wat vir die doel gekleur word, kan van natuurlike pelse onderskei word deurdat die huid meestal donkerder is.
Nagemaakte pels word met 'n dubbelnaam aangedui: die eerste deel van die naam dui aan watter pelssoort nageboots word, en die tweede deel van die naam dui aan watter dier se pels gebruik is, byvoorbeeld nertsmurmel. Daar is bepaalde diersoorte wat spesiaal vir nagemaakte pels geteel word. ŉ Goeie voorbeeld hiervan is die pels van 'n bepaalde soort konyn wat gebruik word om die pels van chinchilla na te boots (chinchillakonyn). Kunspels word dikwels ook van sintetiese stowwe vervaardig.
Verwerking en versorging
Nadat die velle voorberei is, word hulle gesorteer en gesny. Die velle word nie net gesny sodat dit aanmekaar gewerk kan word nie, maar ook om die lelike of slegte dele te verwyder. Afvalstukke van duurder soorte word later vir ander doeleindes verwerk. Die Griekse stad Kastoria is bekend daarvoor dat afvalstukke van nertspels uit alle dele van die wêreld soontoe ingevoer en daar verwerk word.
Nadat die pelsstukke gesny en aanmekaar gewerk is om groot, vierkantige stukke te vorm, word dit natgemaak en gespan sodat dit kan droog word. Daarna word die verlangde patroon uitgesny, die kledingstuk word gestik, gewatteer en gevoer, en los hare word verwyder. Laastens word die pels glad gestryk. Die lewensduur van 'n pels hang van die soort en die versorging daarvan af.
Die pels van 'n haas slyt byvoorbeeld binne 2 jaar, terwyl ŉ jas van bewerpels sowat 25 jaar kan hou. 'n Nat pels moet stadig by kamertemperatuur drooggemaak word. Om 'n pels met reguit hare stofvry te hou, moet dit dikwels uitgeborsel word, terwyl 'n gekrulde pels uitgeklop kan word. In die somer word pelsjasse in spesiaal verkoelde kaste bewaar
Cymbastela concentrica
Cymbastela concentrica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Stanisław Lem
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Stanisław Lem
Poolse skrywer, filosoof en essayis
Literêre stroming
Wetenskapsfiksie
Beduidende werke
Solaris (1961)
Dominique Signoret: Die planeet Solaris se twee sonne
Stanisław Herman Lem [staˈɲiswav ˈlɛm] (* 12 September 1921 in Lwif (Lemberg), † 27 Maart 2006 in Kraków) was 'n Poolse skrywer van wetenskaplik gefundeerde wetenskapsfiksie met 'n psigologies-filosofiese agtergrond asook filosofiese en satiriese werke. Sy boeke is in 41 tale vertaal en het al meer as 27 miljoen eksemplare verkoop sodat Lem as een van die mees gelese wetenskapsfiksie-skrywers buite die Engelse taalgebied beskou word.
Lem, wat aanvanklik as arts en in die 1970's tydelik as dosent vir Poolse literatuur in Kraków werksaam was, het veral met sy wetenskapsfiksie-roman Solaris (1961) bekendheid verwerf. Hierdie boek is drie keer verfilm - as televisiefilm (1968) en - vir die silwerdoek - deur die Sowjet-Russiese meesterregisseur Andrei Tarkofski (1972). Die Oscar-wenner Steven Soderbergh het die roman nog eens in 2002 verfilm. George Clooney vertolk die hoofrol in die Amerikaanse rolprent.
In sy werke het Lem, wat as universele geleerde beskou kan word, veral filosofiese onderwerpe behandel, maar dikwels ook sy omvattende kubernetiese en psigologiese kennis verwerk. Sentraal gestaan het spekulasies oor tegnologie, die wese van intelligensie, die onmoontlikheid om wedersydse kommunikasie en verstaan te bewerkstellig, die wanhoop oor menslike beperkinge en die mensheid se plek in die heelal. Sommige van sy werke is as fiksie geskryf, terwyl ander as essays of filosofiese boeke gepubliseer is.
Maui
Maui (Engels maʊ.iː, Hawais ˈmɐuwi) is die tweede grootste van die Hawaii-eilande met 'n oppervlak van 1 883,5 km² en die argipel se tweede jongste met 1,8 miljoen jaar. Dit is 112 kilometer wes van Oʻahu geleë. Maui maak deel uit van die Amerikaanse deelstaat Hawaii en is die grootste van Maui County se vier eilande.
Maui se bevolking, wat in 2010 154 834 beloop het, is die derde grootste van enige Hawaii-eiland (na Oʻahu en Hawaiʻi). Kahului is die grootste nedersetting op Maui met 'n bevolking van meer as 20 000.
Die toenemende gewildheid as toeristebestemming het die plaaslike bevolking aansienlik laat groei – sedert 1970 het dit verdriedubbel. Die massatoerisme het intussen ook nadelige gevolge – dit plaas druk op die eiland se waterbronne en doen met grootskaalse ontwikkeling soos die bou van nuwe hotelle en woonbuurte ook die landskapsbeeld skade aan.
Helene Chadwick
Helene Chadwick (25 November 1897 – 4 September 1940) was 'n Amerikaanse aktrise. Sy was bekend vir haar rolle in die rolprente The Glorious Fool (1922), Gimme (1923), The Masked Dancer (1924), en Dancing Days (1926).
Anders Baggesen
Anders Baggesen (gebore 9 Oktober 1958) is 'n Deense akteur. Hy is bekend vir sy rolle in die televisiereekse Rejseholdet (1983), Station 13 (1988), Badehotellet (2013), en Norskov (2015).
V12-enjin
'n V12-enjin is 'n binnebrandenjin met 12 silinders. Die enjin het ses silinders aan elke kant genoem banke. Die twee banke vorm 'n "V"-hoek. In die meeste enjins is die twee banke op 'n 60° hoek met mekaar. Al twaalf suiers draai 'n gemeenskaplike krukas. Dit kan aangedryf word deur verskillende tipes brandstof, insluitend petrol, diesel en natuurlike gas.
Hierdie konfigurasie was gewild vir vliegtuigenjins, een van die bekendste voorbeelde is die Rolls-Royce Merlin.
Tiwaans
Tiwaans of Toewaans (Tiwaans: тыва дыл, tiwa dil) is ’n Turkiese taal wat in die Republiek van Tiwa in Suidsentraal-Siberië gepraat word. Die taal het baie woorde uit Mongools en meer onlangs uit Russies geleen. Daar is ook Tiwaanssprekense minderhede in Mongolië en China.
Daar is hoofsaaklik vier dialekte in Tiwa self: Wes-, Sentraal-, Noordoos- en Suidoos-Tiwaans.
Grammatika
In Tiwaans word agtervoegsels gebruik om nuwe betekenisse aan woorde te gee. "Kameel" is byvoorbeeld tewe, "kamele" is tewe-ler, "my kamele" is tewe-ler-im en "van my kamele" is tewe-ler-im-den. Daar is ses naamvalle, en elke naamval-uitgang het ’n groot verskeidenheid gebruike en betekenisse, waarvan net ’n paar hier aangegee word.
2017 Oostenrykse Grand Prix
Die 2017 Formule Een Oostenrykse Grand Prix is op 9 Julie 2017 op die Red Bull Ring in Spielberg, Oostenryk gehou. Dit was die negende wedren van die kampioenskapseisoen gewees, en is deur die jong renjaer Valtteri Bottas in 'n Mercedes AMG gewen.
Tiwaans
Skryfstelsels
Tiwaans is aanvanklik in die Mongoolse skrif geskryf. In 1930 is ’n Latynse alfabet ontwerp en dié is in 1943 deur ’n Cyrilliese alfabet vervang wat vandag nog gebruik word.
2017 Oostenrykse Grand Prix
Bande
Pirelli het die volgende bande in Oostenryk verskaf:
Droogte
duimnael|Verdroogde meer in Rusland 'n Droogte is 'n periode waartydens daar 'n tekort aan water is. Die hoofoorsaak van droogtes is 'n langdurige gebrek aan neerslag, veral in die vorm van reën, maar in gebiede waar grondwater belangrik is kan veranderinge in die ondergrondse watertafels ook na 'n waterskaarste lei. Droogtes wissel aansienlik in lengte; sommiges duur maande en jare, terwyl natter streke na slegs 'n paar weke sonder reën al 'n droogte kan ondervind. Droogtes kan aansienlike skade aan die ekonomie aanrig, die landbou lamlê en in ekstreme gevalle selfs na die ontvolking van hele streke lei. Ander effekte van droogte kan ondervoeding, hongersnood, grootskaalse migrasie en veldbrande wees.
Suzy Chaffee
Suzy Chaffee (gebore 29 November 1946) is 'n Amerikaanse aktrise. Sy is bekend vir haar rolle in die rolprente Benjamin (1972), Fire and Ice (1986), en Telluride: Time Crosses Over (1997).
Claudia Turgas
Claudia Turgas is/was 'n Suid-Afrikaanse aktrise.
Zoe Saldana
Zoe Saldana (gebore 19 Junie 1978) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Star Trek (2009), Avatar (2009), Guardians of the Galaxy (2014), en Guardians of the Galaxy Vol. 2 (2017).
Clara Bahamondes
Clara Bahamondes (gebore 5 Julie 1996) is 'n Deense aktrise. Sy is bekend vir haar rolle in die rolprente The Crumbs - A Very Crumby Christmas (2006), The Gold of Valhalla (2007), A Viking Saga: Son of Thor (2008), en Timetrip: The Curse of the Viking Witch (2009).
Geel Trui vir 'n Wenner
Geel Trui vir 'n Wenner is 'n Afrikaanse rolprent wat op 1 Desember 1983 uitgereik is. Die rolprent bou voort op die suksesvolle TV-reeks, Skooldae, wat in die 1980’s uitgesaai is.
Genre
Die rolprent is 'n aksiebelaaide drama.
Storielyn
Die rolprent speel af tydens die jaarlikse internasionale Rapport Toer in fietsry. Twee broers ding soos Kain en Abel teen mekaar mee. Nie alleen vir die gesogte wennerstrofee nie, maar ook vir 'n meisie wat altwee se harte gesteel het. 'n Jong kampioen moet oornag leer om die wrede werklikheid van die grootmenslewe te aanvaar.
Norvalspont
Norvalspont is aan die Oranjerivier, 4 km stroomaf van die Gariepdam geleë in die Noord-Kaap, Suid-Afrika. Die dorpie het in 1848 ontstaan toe sir Harry Smith sy troepe oor die Oranjerivier moes neem. Daar was nie 'n brug nie en 'n Skot, ene Norval, het 'n pont gebou. Die eerste brug oor die Oranjerivier is in 1889 gebou. Die brug is in die loop van die Tweede Vryheidsoorlog opgeblaas.
Stanley
Stanley (ook bekend as Port Stanley) is die hoofstad en grootste stad van die Falkland-eilande, 'n oorsese gebied van die Verenigde Koninkryk. Die stad het 'n bevolking van 2 115 in 2006 en 'n oppervlakte van 2 km².
El Corte Inglés
El Corte Inglés S.A. ("Die Engelse Snit") is 'n Spaanse afdelingswinkelketting wat sy hoofkwartier in Madrid het. Dit is die grootste afdelingswinkelketting in Europa en die vierde grootste ter wêreld, met takke dwarsoor die Iberiese Skiereiland insluitende Portugal asook op die Baleariese en Kanariese Eilande.
El Corte Inglés is tans die enigste afdelingswinkelketting in Spanje en het sy sakebelange uitgebrei na ander besigheidsformate, waaronder
Norvalspont
Daar was ook 'n groot konsentrasiekamp vir vroue en kinders by Norvalspont tydens die Tweede Vryheidsoorlog.
Cymbastela coralliophila
Cymbastela coralliophila is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cymbastela en tot die familie Axinellidae. Die wetenskaplike naam van die spesie is die eerste keer geldig gepubliseer in 1992 deur Hooper & Bergquist.
Keltiese See
Die Keltiese See (Bretons: Mor Keltiek, Engels: Celtic Sea, Frans: Mer Celtique, Iers-Gaelies: Muir Cheilteach, Kornies: Mor Keltek, Wallies: Y Môr Celtaidd) is 'n see van die Atlantiese Oseaan tussen Ierland in die noorde, Engeland en Wallis in die noordooste en Frankryk met die Bretagne in die suidooste. Die see is in die weste van die Engelse Kanaal en in die noorde van die Golf van Biskaje geleë.
Deur die Sint-Georgekanaal word die Keltiese See met die Ierse See verbind. In die ooste van die Keltiese See is die Scilly-eilande geleë.
Jo Champa
Jo Champa (gebore 23 Januarie 1968) is 'n Amerikaanse aktrise. Sy is bekend vir haar rolle in die rolprente Out for Justice (1991), Don Juan DeMarco (1994), en Somewhere (2010), en in die televisiereeks JAG (1995).
Cymbastela marshae
Cymbastela marshae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Kalkfonteindam
Die Kalkfonteindam is geleë in die Rietrivier in die Vrystaat, Suid-Afrika. Die dam is 20 km suidoos van Koffiefontein. Die dam het 'n bakmaat van 339 miljoen m3. Die dam voorsien water aan Koffiefontein en Jacobsdal. Die dam is gedurende 1938 voltooi en die wal is 36 m hoog.
Ierse See
Die Ierse See (Engels: Irish Sea, Iers-Gaelies: Muir Éireann, Manx-Gaelies: Mooir Vannin, Skots: Erse Sea, Skots-Gaelies: Muir Èireann, Ulster-Skots: Airish Sea, Wallies: Môr Iwerddon; in die antieke tydperk bekend onder sy Latynse naam Oceanus Hibernus; daarnaas ook Manx-see genoem ) is 'n seearm van die Noordelike Atlantiese Oseaan wat Ierland (in die weste) van Groot-Brittanje (in die ooste) skei. Die Eiland Man is in die sentrum en Anglesey in die suide van die Ierse See geleë.
Die diepste punt met 576 voet (175 m) is by die Mull of Galloway (Skotland se mees suidelike punt ) geleë, naby die see se verbinding met die Noordkanaal. Belangrike seehawens is die Ierse hoofstad Dublin of Baile Átha Cliath, die Engelse hawestede Blackpool en Liverpool asook die hoofstad van die Eiland Man, Douglas.
Clyde Tombaugh
Clyde Tombaugh (4 Februarie 1906 – 17 Januarie 1997) was 'n Amerikaanse sterrekundige. Hy is veral bekend vir die ontdekking van die dwergplaneet Pluto in 1930, die eerste voorwerp wat ontdek is in 'n gebied wat later as die Kuiper-gordel geïdentifiseer sou word. Daarnaas het hy ook 14 planetoïede ontdek. Hy het ook ernstige wetenskaplike navorsing oor vreemde vlieënde voorwerp, of VVV's, bepleit.
Maserati
Maserati is 'n Italiaanse vervaardiger van luukse motors. Die firma is in 1914 in Bologna gevestig maar sy setel is tans in Modena. Sy embleem is 'n drietandvurk.
In die 1950's het Maserati sukses behaal met sy renmotors. So het Juan Manuel Fangio in 1957 die Formule 1-wêreldkampioenskap in 'n Maserati 250F gewen. Tradisioneel is Ferrari die belangrikste mededinger van Maserati, alhoewel die onderneming tussen 1997 en 2005 as 'n dogtermaatskappy van Ferrari binne die multinasionale Fiat-Chrysler-onderneming bestuur is.
Clyde Tombaugh
Biografie
Clyde William Tombaugh is op 4 Februarie 1906 in Streator, Illinois in die Verenigde State van Amerika gebore. Sy familie trek later na Burdett in Kansas, waar hy sy skoolloopbaan in 1925 voltooi. Hy wou graag verder gaan studeer, maar nadat 'n haelstorm sy familie se oeste beskadig het, was daar nie daarvoor geld nie.
Tombaugh is op 17 Januarie 1997 in Las Cruces, Nieu-Mexiko, oorlede. Hy was byna 91 jaar oud.
Suid-Afrikaanse mode
Suid-Afrikaanse mode is bekend vir die samesmelting van verskillende style, kulture en reaksies op sosiale omstandighede. Dit is 'n hibriede tussen Afrikamense self en buitelanders waarmee hulle interaksie gehad het. Vanweë die uiteenlopendheid daarvan word geen enkele styl van kleredrag as nasionale kleredrag aangedui nie, maar elke groep mense het 'n kenmerkende manier om hulself aan te trek.
Kaapstad en Johannesburg meeding as die hoofstad van die modebedryf in Suid-Afrika. Beide is by die SA modeweek prominent vertoon.
Ekonomie
Die Suid-Afrikaanse modebedryf is tans die 37ste grootse modebedryf ter wêreld, met 'n jaarlikse inkomste van VS$ 1,258m.
Afrika se modebedryf het 'n inkomste van omtrent $31 miljard Amerikaanse dollar. Die Suid-Afrikaanse modebedryf het R1 Miljard bygedra na die BBP van Suid-Afrika in 2019. Dit is voorspel dat die Suid-Afrikaanse modebedryf tot VS$ 2 miljoen sal bereik teen 2024.
Top 5 aanlynwinkels volgens netto verkope
Die top-5 aanlynwinkels per e-handel netto verkope (eerste party verkope) in die modebedryf van Suid-Afrika is:
Handelsmerke
Bekende Suid-Afrikaanse modehandelsmerke sluit in onder andere: David Tlale, MaXhosa, Loin Cloth & Ashes, Thula Sindi, Selfi, en Pichulik.
Ontwerpers
Bekende modeontwerpers uit Suid-Afrika sluit in: Suzaan Heyns, Errol Arendz, Laduma Ngxokolo, Thula Sindi, David Tlale, Abigail Keats, Marianne Fassler, Celeste Lee Arendse, Gert-Johan Coetzee, Amanda Laird Cherry, Jacques van der Watt, Anisa Mpungwe, en Palesa Mokubung.
Media
Belangrike mode-media van Suid-Afrika sluit in: De Kat, iFashion.co.za, People Magazine SA, en Grazia.
Agentskappe
Belangrike modelagentskappe in Suid-Afrika is: Boss Models, ICE Models, en Twenty Model Management.
Modelle
Daar is 'n reeks modemodelle uit Suid-Afrika wat dit tot internasionale roem gemaak het, soos: Candice Swanepoel, David Rosenberg, Charissa du Plessis, Jessica Lee Buchanan, Jason Anthony, Nicole Meyer, Shaun de Wet, Ansolet Rossouw, Chane Husselmann, Nina Milner, Alex Binaris, en Siphosethu Ncise.
Meike Bahnsen
Meike Bahnsen (gebore 15 Julie 1973) is 'n Deense aktrise. Sy is bekend vir haar rolle in die rolprent Where the Windmills Are (2016) en in die televisiereeks Lillemand (2015).
Meredith Salenger
Meredith Salenger (gebore 14 Maart 1970) is 'n Amerikaanse aktrise. Sy is bekend vir haar rolle in die rolprente The Journey of Natty Gann (1985), Village of the Damned (1995), Lake Placid (1999), en Race to Witch Mountain (2009).
Albie Venter
Albie Venter was 'n Suid-Afrikaanse rolprentregiseur en -vervaardiger. Venter is op 31 Januarie 1940 in Johannesburg gebore en het aan die Hoër Seunskool Helpmekaar gematrikuleer. Daarna het hy aan die Universiteit van die Witwatersrand studeer. Terwyl hy 'n student was, het hy sy film-maatskappy, Brigadiers gestig. Hy is op die ouderdom van 50 aan hartverwante oorsake oorlde.
Filmografie
As vervaardiger:
As regisseur:
Noorse See
Die Noorse See (Faroëes: Noarske See, Noors: Norskehavet, Yslands: Noregshaf) is 'n see van die Atlantiese Oseaan tussen Svalbard in die noorde, Noorweë in die ooste, die Faroëreilande en Shetland in die suide, Ysland in die weste en Jan Mayen in die noordweste. Die Noorse See is geleë tussen die Noordsee in die suide, die Atlantiese Oseaan in die suidweste, die Groenlandsee in die noordweste en die Barentssee in die noordooste. Die see het 'n oppervlakte van sowat 1,4 miljoen km² en dieptes tot 4 000 km, aansienlik meer as die aangrensende Barents- en Noordsee.
Die Noorse See is 'n belangrike plek vir die aardgas- en ru-olie-ontginning asook vir die industriële visvang.
Cymbastela notiaina
Cymbastela notiaina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cymbastela en tot die familie Axinellidae. Die wetenskaplike naam van die spesie is die eerste keer geldig gepubliseer in 1992 deur Hooper & Bergquist.
Gladiolus cruentus
Die rooiswaardlelie (Gladiolus cruentus) is 'n meerjarige plant en geofiet wat tot die genus Gladiolus behoort. Die plant is endemies aan KwaZulu-Natal. Dit kom voor tussen Pietermaritzburg, Pinetown en Inanda met subpopulasies te Umbululu, Klein Noodsberg en Kranskop. Die plant word bedreig deur indringerplante en water ontttrekking.
Marge Champion
Marge Champion (gebore 2 September 1919) is 'n Amerikaanse aktrise. Sy is bekend vir haar rolle in die rolprente Show Boat (1951), Give a Girl a Break (1953), Jupiter's Darling (1955), en The Party (1968).
Grytviken
Grytviken is die hoofstad en grootste dorp van die Suid-Georgië en die Suidelike Sandwicheilande, 'n oorsese gebied van die Verenigde Koninkryk. Die dorp is met 'n bevolking van twee mense 'n spookdorp en het 'n oppervlakte van 4 km². Die dorp is in November 1904 deur die Sweedse landmeter Johan Gunnar Andersson gestig. Naby die verlate walvisstasie lê King Edward Point, wat as hoofstad van Suid-Georgië en die Suidelike Sandwicheilande dien.
Geskiedenis
Die stigting van die Grytviken-nedersetting, op 16 November 1904, word toegeskryf aan die Noorse kaptein Carl Anton Larsen. Hy het hom aan die rand van Suid-Georgië gevestig wat reeds deur walvisjagters besoek is. Die naam "Grytviken" is egter Sweeds en beteken "Potbaai". Hierdie naam is twee jaar voor die stigting deur die Sweedse argeoloog en geoloog Johan Gunnar Andersson gegee, na die flesse wat gebruik is om lewertraan te berei.
Die bekende Arktiese ontdekkingsreisiger Ernest Shackleton is in die Grytviken-begraafplaas begrawe. Hy is in 1922 aan boord van die Quest dood terwyl sy boot in die hawe geanker het. Die oorskot van sy kollega Frank Wild is ook hier herbegrawe.
In April 1982 met die Falklandoorlog het Grytviken vir 'n rukkie Argentyns geword na 'n kort geveg teen die Britte. Drie weke later het die Britte egter hul posisie by Grytviken terug verower. Tot 2001 was daar 'n klein Britse garnisoen op die eiland. In 1990 is die eiland weer onder burgerlike bestuur geplaas.
Albert Falls-dam
Die Albert Falls-dam is 'n dam in die Umgenirivier (Mgeni in Zoeloe) naby Pietermaritzburg in KwaZulu-Natal, Suid-Afrika. Die dam is gedurende 1976 voltooi. Dit het 'n oppervlakte van 23.521 km2 (235.2 ha) en 'n volume van 288 100 m3. Die damwal is 33 m hoog. Daar is 'n 7 m hoë waterval reg onderkant die damwal.
Cymbastela sodwaniensis
Cymbastela sodwaniensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cymbastela en tot die familie Axinellidae. Die wetenskaplike naam van die spesie is die eerste keer geldig gepubliseer in 2009 deur Samaai, Pillay & Kelly.
Carl Wegner
Carl Wegner (* 7 Februarie 1991, Ficksburg) is ’n Suid-Afrikaanse rugbyspeler wat in die Superrugbyreeks vir die Cheetahs, en in die Curriebeker vir die Vrystaat Cheetahs op slot speel.
Loopbaan
In 2009 is Wegner by die Suid-Afrikaanse skolespan ingesluit en in 2011 het hy die Suid-Afrikaanse o/20-span verteenwoordig. Wegner het aan die einde van 2012 by die Franse klub Stade Français aangesluit, maar aan die einde van die 2013-14-seisoen teruggekeer Bloemfontein toe nadat hy ’n kontrak met die Vrystaatse Rugbyunie onderteken het wat hom tot einde 2015 sou kontrakteer.
Faith Salie
Faith Salie (gebore 14 April 1971) is 'n Amerikaanse aktrise. Sy is bekend vir haar rolle in die rolprent The Trip (2002) en in die televisiereekse Star Trek: Deep Space Nine (1993) en Sex and the City (1998).
Melinda Dillon
Melinda Dillon (13 Oktober 1939 - 9 Januarie 2023) was 'n Amerikaanse aktrise. Sy was bekend vir haar rolle in die rolprente Close Encounters of the Third Kind (1977), A Christmas Story (1983), Harry and the Hendersons (1987), en Magnolia (1999).
Engie
ENGIE is 'n Franse energiegroep. Dit was die derde grootste wêreldwye groep in die energiesektor, uitgesonderd olie, in 2015. Sy hoofaandeelhouer is die Franse regering, wat 'n kwart van die kapitaal besit (23,64% van die kapitaal en 33,84% van Engie se stemreg).
ENGIE is van 2016 tot 2020 deur Isabelle Kocher bestuur, wat die groep diepgaande getransformeer het, merkbaar deur die besluit om van steenkool afstand te doen en massief te belê in hernubare energie en energie-verplasingsdienste.
In 2018 het ENGIE 158 505 werknemers in diens gehad en sy omset beloop 60,6 miljard euro.
Skotse Parlement
Die Skotse Parlement (Skots-Gaelies: Pàrlamaid na h-Alba; Skots: Scots Pairlament; Engels: Scottish Parliament) is die nasionale wetgewer van Skotland. Dit is in die Holyrood area van Edinburgh geleë. Die parlement word dikwels verwys na as net Holyrood.
Engie
Die groep is in Brussel, Luxemburg en Parys genoteer en is teenwoordig in die volgende aandelemarkindekse: CAC 40, BEL20 en Euronext 100.
Skotse Parlement
Die oorspronklike parlement van Skotland (of "State-Generaal van Skotland") was die nasionale wetgewer van die onafhanklike Koninkryk van Skotland. Dit het tussen die vroeë 13de eeu tot 1707 bestaann. Dit was toe die Koninkryk van Skotland saamgesmelt het met die Koninkryk van Engeland onder die Acts of Union 1997 om die Koninkryk van Groot-Brittanje te vorm. As gevolg hiervan het die Skotse parlement saamgesmelt met die parlement van Engeland om die Parlement van Groot-Brittanje te vorm, wat in Westminster in Londen geleë is.
In 1997 is daar 'n referendum gehou waar Skotse kiesers gestem het vir afwenteling. Die huidige parlement is deur die Scotland Act 1998 gestig en die eerste vergadering is op 12 Mei 1999 gehou. Die Skotse Parlement het die mag om wetgewing deur te voer op verskillende terreine wat gespesifiseer word deur die Scotland Act 1998; op sommige terreine word die wetgewende mag met die nasionale parlement gedeel, terwyl dit op ander terreine slegs aan die parlement voorberhou word. Die velde sluit in sake soos gesondheids- en maatskaplike dienste, onderwys en behuising.
Daar is 129 lede wat bekend staan as lede van die Skotse parlement wat demokraties verkies word. Lede word vir 'n termyn vyf jaar verkies.
See van Azof
Die See van Azof (Russies: Азо́вское мо́ре, Azofskoje more; Oekraïens: Азо́вське мо́ре, Azofske more, Krim-Tataars: Azaq deñizi), in die klassieke oudheid bekend as die Maeotis-meer, is ’n see in die suide van Oos-Europa. Dit word in die suide deur die smal Kertsj-seestraat (sowat 4 km) aan die Swartsee verbind en grens in die noorde aan die Oekraïne, in die Ooste aan Rusland, en in die weste aan die Oekraïense Krim-skiereiland. Die belangrikste riviere wat in die See van Azof vloei, is die Don en Koeban. Dit is die vlakste see in die wêreld met ’n diepte wat wissel tussen 0,9 m en 14 m.   Water vloei voortdurend uit die See van Azof in die Swartsee in.
Vivi Bak
Vivi Bak (3 September 1939 – 22 April 2013) was 'n Deense aktrise en vervaardiger. Sy was bekend vir haar rolle in die rolprente Soldaterkammerater rykker ud (1959), Verrückt und zugenäht (1962), Holiday in St. Tropez (1964), en Assignment K (1968).
See van Azof
Die see word grootliks beïnvloed deur verskeie riviere wat daarin vloei en sand, slik en skulpe daarin stort. So word talle baaie, limans en smal uithamme gevorm. Vanweë hierdie neerslag is die seebodem taamlik glad en plat, met die diepte wat algaande toeneem na die middel van die see. Nog ’n gevolg is dat die see langsamerhand vlakker word. As gevolg van die baie rivierwater het die see ook ’n lae soutinhoud en bevat dit baie biologiese materie soos groen alge, wat die water se kleur beïnvloed. Volop plankton sorg dat die see baie vis het. Die kuslyn en inhamme is baie laag en ryk aan plantegroei en voëls.
Geologie
Die see is 360 km lank en sy maksimum breedte is 180 km. Die oppervlakarea is 39 000 km2 – dit is die kleinste see in die lande van die voormalige Sowjetunie. Dit is ook die vlakste see in die wêreld – op sy diepste 14 m. Dit word beskou as ’n binnelandse see van Rusland en die Oekraïne en die gebruik daarvan word bepaal deur ’n ooreenkoms tussen die twee lande wat in 2003 bekragtig is.
Die See van Azof is ’n binnelandse see wat toegang tot die Atlantiese Oseaan bied deur die Swartsee, See van Marmara, Egeïese See en Middellandse See. Dit is aan die Swartsee verbind met die Kertsj-seestraat, wat op sy smalste 4 km en hoogstens 15 m diep is. Omdat die seestraat so nou is, vloei min water van die Swartsee in die See van Azof en het laasgenoemde se water ’n lae soutinhoud – sowat ’n derde van die oseane s'n.
Terwyl meer as 20 riviere in die See van Azof vloei, die meeste vanuit die noorde, kry die see sowat 60 persent van sy water van die Don en sowat 30 persent van die Koeban.